# Asandre de Cària

### De Viquipèdia

| Per a altres significats, vegeu «Asander».

Asandre (Asander) fou un general macedoni, fill de Filotes i germà de Parmeni.

Alexandre el Gran el va nomenar el 334 aC governador de Lídia i altres regions que havien estat governades per Espitrídates, i li va deixar un fort exercit per assegurar el domini macedoni.

Al començament del 328 aC Asandre i Nearc van aportar mercenaris grecs a Alexandre que llavors es trobava a Zariaspa. A la mort d'Alexandre el 323 aC va obtenir el govern de Cària i en fou confirmat per Antípater, i sota ordres d'aquest va lluitar contra Àtal i Alcetes, partidaris de Perdicas, pels que fou derrotat però va conservar Cària.

El 317 aC mentre Antígon era a Pèrsia i Mèdia, es va aliar amb Ptolemeu I Sòter i Cassandre de Macedònia. El 315 aC Antígon va començar hostilitats contra la coalició, i va enviar al seu nebot Ptolemeu, cap a Amisos, que havia estat atacada per Asandre. Aquest es va poder sostenir amb l'ajut egipci i macedoni fins el 313 aC quan Antígon el va atacar personalment i el va obligar a rendir-se, restau-rant la llibertat de les ciutats gregues de la costa, i governar la resta de la satrapia com a depenent d' Antígon; a més va haver de deixar al seu germà Agató (Aghaton) com hostatge.

No massa després Asandre va trencar l'acord, va aconseguir rescatar al seu germà i va demanar ajut a Ptolemeu i Seleuc. Antígon va enviar un exercit a restablir la seva autoritat i aquesta força va ocupar Cària. La sort d'Asandre no es coneguda però no torna a ser esmentat.

Obtingut de "http://ca.wikipedia.org../../../a/s/a/Asandre_de_C%C3%A0ria_1325.html"

Categoria: Diàdocs

##### Views

- Article
- Discussió
- Revisió actual

##### Cerca